ОБЩИНСКА ИЗБИРАТЕЛНА КОМИСИЯ МЕЗДРА

ПРОТОКОЛ № 40/17.10.2022г

Днес, 17.10.2022 г. от 17:30 ч, в гр. Мездра се проведе заседание на ОИК – Мездра, ръководено от председателя на ОИК Мездра, г-жа Диана Павлова при протоколчик Павлин Мудров - член

На заседанието присъстват следните членове:

1. **Диана Павлова -** Председател
2. **Ива Кирова** **-** Заместник-председател
3. **Красимир Истатков –** Заместник-председател
4. **Георги Давидков** **–** секретар
5. **Павлин Мудров -** член
6. **Даниел Коловски -** член
7. **Николай Поппетровски** - член
8. **Костадинка Куртева** - член
9. **Еленка Александрова –** член
10. **Слави Петрински -** член
11. **Татяна Маринова –** член

Неприсъстващи на заседанието членове:

1. **Христина Петкова –** член
2. **Миглена Нанчева** - член

Присъстват **11** членове на ОИК Мездра. Констатирано е наличие на изискуемия кворум за провеждане на заседанието.

Заседанието на Общинска избирателна комисия протече при следния дневен ред:

1. Освобождаване и назначаване на членове на СИК в частични местни избори за кмет на кметство Боденец на 23.10.2022 година,
2. Определяне на двама членове на ОИК, които съвместно с представител на общинска администрация Мездра и упълномощен представител на печатницата изпълнител, ще получат хартиените бюлетини.
3. Определяне на член на ОИК, който съвместно с представител на общинска администрация Мездра, ще предаде бюлетини, протоколи, печат и др. изборни книжа на СИК за произвеждане на частичен избор за кмет на кметство Боденец насрочен на 23 октомври 2022 г.
4. Обсъждане въпроса за провеждане обучение на СИК.

**По т. 1 от Дневния ред**:

1. Докладван е проект за решение №173-ЧМИ от 17.10.2022 год. за освобождаване и назначаване на членове на СИК в частични местни избори за кмет на кметство Боденец на 23.10.2022 година.

Постъпилo e предложениe с вх. № ЧМИ-19-226/17.10.2022 от  Стефан Красимиров Стефанов, упълномощен представител на  КП „ПРОДЪЛЖАВАМЕ ПРОМЯНАТА“ за промени в състава на СИК за произвеждане на частичния избор за кмет на кметство Боденец на 23 октомври 2022 г., с което се предлага извършването на замяна на вече назначени членове на СИК в кметство с. Боденец с Решение № 171-ЧМИ от 26.09.2022 г. на ОИК Мездра.

Към предложението са представени необходимите документи, като същите са подадени от упълномощено лице.

Така направеното предложение за решение беше подложено на гласуване от състава на комисията.

След проведеното гласуване ОИК МЕЗДРА

**РЕШИ:**

**За Решение № 173–ЧМИ/17.10.2022 г.**

Гласували: общо 11 гласа, от тях 11 гласа „ЗА“, „ПРОТИВ“ – няма. **Решението е прието.**

1. Докладван е проект за решение №174-ЧМИ от 17.10.2022 год. за упълномощаване на двама членове на ОИК, които съвместно с представител на общинска администрация Мездра и упълномощен представител на печатницата изпълнител, да получат хартиените бюлетини.

Във връзка с Решение №1823-МИ от 09 юни 2020 на ЦИК и Решение №1824-МИ от 09 юни 2020 на ЦИК и след обсъждане на проекта за решение, се предложи ОИК – Мездра да упълномощи Слави Данов Петрински – член на ОИК Мездра и Диана Цветанова Павлова – председател на ОИК Мездра, които съвместно с представител на общинска администрация Мездра и упълномощен представител на печатницата изпълнител, да получат хартиените бюлетини за произвеждане на частичен избор за кмет на кметство Боденец насрочен на 23 октомври 2022 г. по предварително съгласуван с общинската администрация график.

Така направеното предложение за решение беше подложено на гласуване от състава на комисията.

След проведеното гласуване ОИК МЕЗДРА

**РЕШИ:**

**За Решение № 174– ЧМИ/17.10.2022 г.**

Гласували: общо 11 гласа, от тях 11 гласа „ЗА“, „ПРОТИВ“ – няма. **Решението е прието.**

1. Докладван е проект за решение №175-ЧМИ от 17.10.2022 год. за Определяне на член на ОИК, който съвместно с представител на общинска администрация Мездра, ще предаде бюлетини, протоколи, печат и др. изборни книжа на СИК за произвеждане на частичен избор за кмет на кметство Боденец насрочен на 23 октомври 2022 г.

Във връзка с т.1 от раздел III на Методически указания, приети с Решение №301-МИ от 24 юни 2021 год. на ЦИК се предложи **Красимир Стенлиев Истатков - член** на ОИК Мездра, съвместно с представител на общинска администрация Мездра, да предаде бюлетини, протоколи, печат и др. изборни книжа на СИК.

Така направеното предложение за решение беше подложено на гласуване от състава на комисията.

След проведеното гласуване ОИК МЕЗДРА

**РЕШИ:**

**За Решение № 175– ЧМИ/17.10.2022 г.**

Гласували: общо 11 гласа, от тях 11 гласа „ЗА“, „ПРОТИВ“ – няма. **Решението е прието.**

1. По точка четири от дневния ред се обсъди въпроса за провеждане обучение на СИК.

Комисията постигна съгласие, обучението да се проведе на 19.10.2022 год. в залата за работа на ОИК, като след съгласуване с председателя на СИК началния час на обучението, същото да се обяви в раздел съобщения на сайта на ОИК-Мездра.

Заседанието приключи в 19:30 часа

**ПРЕДСЕДАТЕЛ**: Диана Павлова

**СЕКРЕТАР**: Георги Давидков

**ПРОТОКОЛЧИК**: Павлин Мудров